stanford-oval/wikipedia huggingface dataset:
סלאמיברסרי VIII
תוצאות

| מס' | תוצאות | התניות | זמן |
| --- | --- | --- | --- |
| 1 | קורט אנגל ניצח את קאזריאן | קרב יחידים | 14:15 |
| 2 | דאלגס וויליאמס (א) ניצח את בריאן קנדריק | קרב יחידים על אליפות ה-X דיוויז'ן של TNA | 09:33 |
| 3 | מדיסון ריין (א) ניצחה את רוקסי | קרב אליפות נגד קריירה על אליפות נשות הנוקאאוטס של TNA | 04:42 |
| 4 | ג'סי ניל ניצח את בראדר ריי | קרב יחידים | 05:51 |
| 5 | מאט מורגן ניצח את הרננדז בפסילה | קרב יחידים | 05:18 |
| 6 | אביס ניצח את דזמונד וולף (עם צ'לסי) | קרב מונסטר בול | 11:45 |
| 7 | ג'יי לית'ל ניצח את AJ סטיילס (עם ריק פלייר) | קרב יחידים | 16:45 |
| 8 | ג'ף הארדי ומר אנדרסון ניצחו את ביר מאני, אינק (ג'יימס סטורם ורוברט רוד) | קרב זוגות | 13:55 |
| 9 | רוב ואן דאם (א) ניצח את סטינג | קרב יחידים על אליפות העולם במשקל כבד של TNA | 10:58 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8 9  תוצאות אירועי סלאמיברסרי
סנדרה פרקוביץ'

סנדרה פרקוביץ' (בקרואטית: Sandra Perković; נולדה ב-21 ביוני 1990) היא אתלטית קרואטית, היא פעמיים ברציפות האלופה האולימפית (לונדון 2012, ריו דה ז'ניירו 2016), פעמיים אלופת העולם (מוסקבה 2013 ולונדון 2017) ו-6 פעמים ברציפות אלופת אירופה (ברצלונה 2010, הלסינקי 2012, ציריך 2014, אמסטרדם 2016 וברלין 2018, מינכן 2022) בזריקת דיסקוס.
ביוגרפיה

פרקוביץ' נולדה וגדלה בזגרב. משנת 2004 היא מתאמנת בהדרכתו של איוון איוונצ'יץ'. בתחילת 2009 היא סבלה מדלקת התוספתן (אפנדציטיס) שלא אובחנה על ידי הרופאים ולאחר שלושה ימים שבהם היא לא נותחה התוספתן התפוצץ. כתוצאה מהסיבוך היא לקתה באלח דם (ספסיס) וניזקקה לשני ניתוחי חירום ולהחלמה ארוכה. היא איבדה 15 ק"ג ממשקל גופה. למרות זאת, כעבוד 3 חודשים, באליפות אירופה באתלטיקה לנוער שנערכה נובי סאד סרביה, היא זכתה במדליית זהב בזריקת דיסקוס בשיא קרואטיה חדש של 62.44 מטר. חודש לאחר מכן, באליפות העולם שנערכה בברלין גרמניה היא סיימה במקום תשיעי בזריקת דיסקוס בתוצאה של 60.77 מטר, בשלב המוקדמות היא קבעה תוצאה של 62.16 מטר ועלתה מהמקום השישי. בסוף השנה היא שיפרה את שיאה הלאומי והעמידה אותו על 62.79 מטר.
ביוגרפיה > 2010

באליפות קרואטיה שנערכה במרץ 2010 קבעה פרקוביץ' בזריקת דיסקוס שיא לאומי חדש ותוצאת השנה בעולם של 66.85 מטר.
ביוגרפיה > 2010 > אלופת אירופה

באליפות אירופה שנערכה בברצלונה, ספרד ביולי אותה שנה זכתה פרקוביץ' במדליית זהב בזריקת דיסקוס בתוצאה של 64.67 מטר, אותה קבעה בזריקה השישית והאחרונה, לפני ניקולטה גרסו מרומניה (63.48 מטר) ויוהאנה ויסנייבסקה מפולין (62.37 מטר) ובכך הייתה לזורקת הדיסקוס הצעירה ביותר שזכתה באליפות אירופה. בשלב המוקדמות היא התקשתה ודורגה רק במקום עשירי בתוצאה של 57.70 מטר (12 הראשונות עולות לגמר).
במסגרת ליגת היהלום שנערכה בבריסל בלגיה בסוף אוגוסט אותה שנה זכתה פרקוביץ' במדליית זהב בזריקת דיסקוס בשיא לאומי חדש של 66.93 מטר וסיימה את עונת ליגת היהלום הראשונה שבה השתתפה במקום השני אחרי ירליס בריוס מקובה.
ביוגרפיה > 2011

באליפות קרואטיה שנערכה במרץ 2011 קבעה פרקוביץ' בזריקת דיסקוס שיא לאומי חדש של 67.96 מטר.
ביוגרפיה > 2011 > השעיה בשל אמרוץ

ביוני אותה שנה נכשלה פרקוביץ' בשתי בדיקות דם לברור שימוש בסמים. היא לא הכחישה את הממצאים ולטענתה היא השתמשה במשקה אנרגיה ידוע מתוצרת ארצות הברית שמכיל את החומרים האסורים, ללא ידיעתה. איגוד האתלטיקה של קרואטיה השעה אותה מתחרויות ל-6 חודשים וקיבל אישור של התאחדות האתלטיקה הבינלאומית (IAAF) ושלל ממנה את השיא הלאומי שלה, שנקבע ביוני (69.99 מטר), למרות שניבדקה מיד לאחר מכן ונימצאה שלילית. שיא זה היה התוצאה הטובה ביותר בעולם ב-12 השנים האחרונות. ההשעיה מנעה ממנה להשתתף באליפות העולם.
ביוגרפיה > 2012

במסגרת ליגת היהלום שנערכה בשאנגחאי סין במאי 2012 קבעה פרקוביץ' בזריקת דיסקוס שיא לאומי חדש של 68.24 מטר. חודש וחצי לאחר מכן, באליפות אירופה שנערכה בהלסינקי פינלנד היא זכתה בפעם השנייה ברציפות במדליית זהב בזריקת דיסקוס בתוצאה של 67.62 מטר, לפני נדין מילר מגרמניה (65.41 מטר) ונטליה פוקינה-סמנובה מאוקראינה (62.91 מטר).
ביוגרפיה > 2012 > אלופה אולימפית

באולימפיאדת לונדון (2012) זכתה פרקוביץ' במדליית זהב בזריקת דיסקוס בשיא קרואטיה חדש של 69.11 מטר, לפני דריה פישצ'לינקובה מרוסיה (67.56 מטר) ולי יאנפנג מסין (67.22 מטר). באוגוסט 2015 נשללה מדליית הכסף מפישצ'לינקובה לאחר שנכשלה בבדיקת סמים. מדליית הכסף העוברה ללי יאנפנג ומדליית הארד ניתנה ליארליס באריוס מקובה (66.38 מטר).
ביוגרפיה > 2013 > אלופת עולם

באליפות העולם שנערכה במוסקבה רוסיה בשנת 2013 זכתה פרקוביץ' במדליית זהב בזריקת דיסקוס בתוצאה של 67.99 מטר, לפני מלינה רוברט-מישון מצרפת (66.28 מטר) ויארליס באריוס מקובה (64.96 מטר).
ביוגרפיה > 2014

באליפות אירופה שנערכה בציריך שווייץ בשנת 2014 זכתה פרקוביץ' בפעם השלישית ברציפות במדליית זהב בזריקת דיסקוס בשיא קרואטיה חדש של 71.08 מטר, לפני מלינה רוברט-מישון (65.33 מטר) ושניס קרפט מגרמניה (64.33 מטר).
ביולי 2017 קבעה שיא קרואטי של 71.41 מטר במהלך תחרות בבלינצונה.
שיאים אישיים > אצטדיון

זריקת דיסקוס: 71.41 מטר (2017)
הדיפת כדור ברזל: 16.40 מטר (2011)
שיאים אישיים > אולם

הדיפת כדור ברזל: 16.99 מטר (2011)
עובד שיפריס

אין תמונה חופשית
עובד שיפריס (31 באוקטובר 1914 – 25 ביוני 2004) היה בוטנאי ישראלי-אמריקאי, מייסד המעבדה לגנטיקה של צמחים (כיום המחלקה למדעי הצמח) במכון ויצמן למדע, ולאחר מכן חוקר באוניברסיטת ראטגרס שבניו ג'רזי, ארצות הברית.
ביוגרפיה

נולד בעין גנים לנתן שיפריס, מאנשי העלייה השנייה וממייסדי עין גנים, ולרבקה, בתו של המגיד בצלאל צדיקוב. למד בבית הספר "אחד העם" בפתח תקווה. בשנת 1933 החל ללמוד ביולוגיה באוניברסיטה העברית בירושלים. לאחר שסיים את לימודי התואר הראשון ייעד אותו אביו לעבודה חקלאית חלוצית, אך בניגוד לדעתו הוא נסע בסוף שנות ה-30 לארצות הברית ללימודי חקלאות באוניברסיטת ברקלי. את הדוקטורט עשה באוניברסיטת קורנל שבאית'קה, ניו יורק, בתחום של השבחת צמחים. באמצע שנות ה-40 נישא בארצות הברית לחברתו ללימודים בישראל, שושנה זלמנס, ממנה נולדו לו בן ובת.
בשנות ה-40 ניהל את מחקר הצמחים בחברת האמריקנית הגדולה "Burpee", ופיתח שנים עשר זנים של ירקות שונים - מלפפון, חציל, אבטיח ומלון. בשנת 1949 פיתח את זן העגבנייה "Big Boy", שהתפרסם מאוד בארצות הברית בשל גודלו, טעמו וקלות גידולו.
בשנת 1950 שב לישראל והקים במכון ויצמן את המעבדה לגנטיקה של צמחים (כיום המחלקה למדעי הצמח). זמן קצר לאחר שובו לישראל נהרג אביו בתאונת דרכים. תחת ניהולו של פרופ' שיפריס היה מכון ויצמן הראשון בישראל שעסקו בו בטיפוח צמחים בצורה מדעית. בעבודתו הוא שקד על פיתוח זנים של קיקיון, כדי להפיק ממנו שמן לשימושים שונים. כמו כן פיתח זנים נוספים של עגבניות ותירס.
בשנת 1956 יצא לשנת שבתון בארצות הברית, ולאחר מכן נשאר שם ועבד במשך 27 שנים באוניברסיטת ראטגרס, עד צאתו לגמלאות.
אחיו הוא הבוטנאי פרופ' חן שיפריס.
| --- | --- |
בקרת זהויות :  NLI: 987012716176405171
סמסונג גלקסי נוט 8

| --- | --- |


מכשיר הגלקסי נוט 8
 מידע כללי
 סוג:  דגם 
 מפתח:  סמסונג
 יצרן:  סמסונג אלקטרוניקס
 תאריך הפצה:  4 באוגוסט 2017
 סדרה:  סמסונג גלקסי נוט 
 הקודם בסדרה:  סמסונג גלקסי נוט 7 
 הבא בסדרה:  סמסונג גלקסי נוט 9 
 מידע טכני
 מערכת הפעלה:  Android 7.1.1 Nougat (במעמד ההשקה) Android 8.0 Oreo Android 9.0 Pie (עדכון נוכחי)
 מעבד:  קוואלקום סנאפדרגון 835 (שמונה ליבות Kyro 280 בתדר מרבי של 2.45Ghz) [בארצות הברית, בסין ובמדינות נוספות] סמסונג Exynos Octa 8895 (ארבע ליבות מסוג Mongoose 2 בתדר 2.3GHz ו-4 ליבות Cortex-A53 בתדר 1.7GHz) [בכל שאר מדינות העולם, ובין היתר גם בישראל]
 מאיץ גרפי:  Mali-G71 MP20
 נפח אחסון:  64GB \ 128GB \ 256GB
 זיכרון:  6GB\8GB
 מסך:  מסך קמור בגודל 6.3 אינץ' בטכנולוגיית Super AMOLED
 מצלמה:  מצלמת Dual-Pixel כפולה עם חיישני 12 + 12 מגה-פיקסל עם מפתחי צמצם של f/1.7 (אחורית) חיישן ברזולוציית 8 מגה-פיקסל עם מפתח צמצם f/1.7 (קדמית)
 סוללה:  ליתיום-יון 3,300mAh
 רשת:  GSM, HSDPA, LTE
 מידות
 רוחב:  74.8 מ"מ
 גובה:  162.5 מ"מ
 עובי:  8.6 מ"מ
 משקל:  195 גרם
 צורה:  מלבן עם פינות מעוגלות
 אתר רשמי
 
Samsung Galaxy Note 8 (בתעתיק לעברית: סמסונג גלקסי נוט 8) הוא סמארטפון מבוסס אנדרואיד מבית סמסונג המהווה את מכשיר הדגל השני ומהסדרה היוקרתית יותר, "Galaxy Note" לשנת 2017. המכשיר הוכרז ב-4 באוגוסט 2017 כיורשו של סמסונג גלקסי נוט 7, באירוע אותו ערכה סמסונג בניו יורק. המכשיר הושק בישראל ב-13 בספטמבר 2017 בייבוא רשמי של חברת סאני תקשורת. סלוגן המכשיר הוא "Do Bigger Things" (בתרגום חופשי: "תעשו דברים גדולים יותר").
מראה המכשיר חדשני ומכיל מסך עם שוליים דקיקים, בדומה לעיצוב של גלקסי S8 שהוכרז מוקדם יותר באותה השנה. המכשיר מכיל מעבד חדשני, מצלמה בתצורה כפולה, חיישן טביעות אצבע, סורק רשתית, עמידות בפני מים ואבק וטעינה אלחוטית.
תכונות, מפרט טכני ומאפיינים

הגלקסי נוט 8 עשוי ממגוון חומרים והעיקריים שבהם הם מתכת וזכוכית. המכשיר מכיל רמקול מונופוני בתחתית המכשיר לצד שקע אוזניות בעובי 3.5 מילימטר ומגיע במשקל 195 גרם ובגודל 162.5x74.8x8.6 מילימטר. המכשיר מכיל רכיב NFC ותומך בבלוטות' (Bluetooth) בגרסה 5.0 ובוויי פיי (Wi-Fi) בתקן 802.11a/b/g/n/ac. המכשיר תומך ברשתות אלחוטיות בטכנולוגיות GSM, HSPA ו-LTE ומגיע בצבעים שחר חצות, אפור סחלב, זהב מייפל, כחול ים וורוד כוכב.
תכונות, מפרט טכני ומאפיינים > חומרה

המכשיר מכיל מעבד חזק מבית קוואלקום, סנאפדרגון 835 שהוכרז כמה חודשים מוקדם יותר באותה השנה ומכיל 8 ליבות Kyro 280 בתדר מרבי של 2.45Ghz. המעבד של קוואלקום משולב במכשירים המשווקים בארצות הברית, בסין ובמספר מדינות נוספות, ובמדינות האחרות, ובין היתר גם בישראל המכשיר מגיע עם מעבד מתוצרת סמסונג, מדגם Exynos Octa 8895 המכיל 4 ליבות Mongoose 2 בתדר 2.3GHz ו-4 ליבות Cortex-A53 בתדר 1.7GHz. המכשיר מגיע עם מעבד גרפי מתוצרת ARM ומדגם Mali-G71 MP20.
המכשיר מכיל רכיב זיכרון נדיף (RAM) בגודל 6GB ורכיב אחסון בגדלים 64GB \ 128GB או 256GB עם תמיכה בהרחבת זיכרון בעזרת כרטיס microSD עד לנפח של 256GB נוספים. המכשיר מגיע עם סוללה מסוג ליתיום-יון (Li-Ion) בקיבולת 3,300mAh שתומכת בטעינה מהירה ובטעינה אלחוטית. המכשיר כולל גם את תקן IP68 לעמידות בפני מים ואבק למשך 30 דקות עד לעומק של 1.5 מטרים.
המכשיר מגיע עם חיישן ביומטרי לזיהוי טביעת האצבע הממוקם בגב המכשיר, לצד חיישני המצלמה, הדופק והמבזק (פלאש). אפשרות נוספת לפתיחת המכשיר בצורה ביומטרית היא סורק רשתית העין, הממוקם בקדמת המכשיר לצד אפשרות לפתיחת המכשיר באמצעות זיהוי פנים.
תכונות, מפרט טכני ומאפיינים > תוכנה

המכשיר מגיע עם מערכת ההפעלה אנדרואיד בגרסה 8.0 אוראו, עם ממשק המשתמש המותאם של סמסונג, Samsung Experience בגרסה 9.0. במעמד ההשקה המכשיר הגיע עם אנדרואיד בגרסה 7.1.1 נוגט אך מאז כבר הספיק להתעדכן לגרסת אוראו.
המכשיר מגיע עם העוזרת הווירטואלית של סמסונג, Bixby, המאפשרת לבצע מגוון פעולות כמו הפעלת מוזיקה, התחלת שיחה לאיש קשר, הצגת תחזית מזג האוויר ועוד בשליטה קולית. העוזרת היא המקבילה ל-Siri של אפל.
תכונות, מפרט טכני ומאפיינים > תצוגה

המכשיר מגיע עם מסך בעל שוליים דקיקים במיוחד (83% יחס מסך לגוף) מסוג Super AMOLED, בגדול של 6.3 אינץ' וברזולוציה של 1,440x2,960 ביחס 18.5:9 (+Quad HD) עם צפיפות פיקסלים של 521 ppi. התצוגה תומכת בתקן HDR10 עם 16 מיליון צבעים ומכילה כפתור בטכנולוגיית 3D Touch הנותן פידבק רטט המקנה לו תחושה של כפתור פיזי אמיתי. החלק הקדמי של התצוגה (וגם חלקו האחורי של המכשיר) מצופה בזכוכית הגנה מסוג Gorilla Glass 5. המסך נהיה קמור בקצוות ויוצר את מה שסמסונג קוראים לו "מסך Edge" המוסיף אלמנט עיצובי למכשיר ומאפשר לבצע פעולות שונות כגון תפריט שנשלף מהמסך הזה, התראות על שיחות ועוד. פיצ'ר נוסף שהמסך מכיל הוא ה-"Always-On Display" המאפשר הצגה של השעה, תאריך והתראות מאפליקציות כל הזמן, גם כשהמסך כבוי. התכונה הזאת הופיעה גם במכשירים קודמים של החברה.
תכונות, מפרט טכני ומאפיינים > מצלמה

הגלקסי נוט 8 מגיע עם מצלמה אחורית כפולה בטכנולוגיית Dual-Pixel עם חיישני 12 + 12 מגה-פיקסל, שניהם במפתחי צמצם של f/1.7 לצילום בתנאי תאורה קשים ותומכים בצילום וידאו ברזולוציית 2,160p ב-30 פריימים לשנייה ומייצב תמונה OIS. המצלמה יושבת לצד מבזק ה-LED שנועד להאיר את התמונות ולשמש כפנס. מצב Live Focus (הנקרא גם "Bokeh או פורטרט)" המגיע עם המכשיר מאפשר לכוון את הפוקוס במצלמה בזמן הצילום עצמו כדי לשלוט בטשטוש סביב האובייקט המצולם והגדלת הפוקוס על האובייקט עצמו. במצב הזה המצלמה תופסת שתי תמונות, כך שניתן לשנות את הפוקוס גם לאחר הצילום. אפקט ה-Dual Capture שנמצא גם הוא במצלמה של המכשיר מאפשר צילום של שתי תמונות ביחד, האחת עם זווית רחבה יותר והשנייה עם זווית רגילה, כך שניתן לבחור את התמונה הטובה ביותר המופקת מהצילום ולשמור אותה.
תכונות, מפרט טכני ומאפיינים > S Pen

תכונה נוספת שמגיעה עם הגלקסי נוט 8 היא ה-S Pen. ה-S Pen הוא עט סטיילוס שמשמש כאחד מסימני ההיכר של Galaxy Note ומופיע מהגלקסי נוט הראשון וממוקם בתוך המכשיר, ב"מחילה" הנמצאת במסגרת התחתונה של המכשיר. אפשר להוציא אותו משם בכל זמן ולכתוב, לצייר ולהשתמש בו על המסך.
תצוגת ה-Always-On Display מאפשרת, באמצעות ה-S Pen לכתוב עד 100 הודעות או ציורים על גבי המסך ללא צורך בפתיחתו. העט החדש מציע רגישות גבוהה יותר ללחץ הנגיעה שלו על המסך, כך שבאמצעותו ניתן להפיק ציור וכיתוב מדויק יותר מבעבר. ישנן אפשרויות נוספות לעט; אפשרות תרגום מהירה ב-71 שפות שונות על ידי ריחוף מעל הטקסט המופיע על המסך אותו תרצו לתרגם באמצעות עט ה-S Pen, סימון חלק מהמסך והמרתו לתמונה, זיהוי מטבעות והצגת ערכם, פתיחת מסמך כתיבה, כתיבה בצבעים ובאפשרויות שונות ועוד.
ביקורות

גד גניר, נוט 8: חזק יותר, יפה יותר, שימושי? פחות, באתר הארץ, 2 באוקטובר 2017
מייקי לוי‏, בדקנו: נוט 8 הוא מכשיר האנדרואיד הטוב ביותר שיש כיום בשוק, באתר וואלה, 25 בספטמבר 2017
הגלקסי נוט 8 הוא מכשיר מדהים, וממש אפשר להרגיש את זה כשמחזיקים אותו ביד. סמסונג עשתה עבודה מעולה עם העיצוב והבניה של המכשיר, ובנוסף הוא מגיע עם חומרה חזקה המספקת ביצועים מדהימים וחווית עבודה מהנה ביותר. Y4PC, אחד בנובמבר 2017.
ראו גם

סדרת ה-Galaxy Note
סמסונג גלקסי S9
סמסונג גלקסי נוט 4
הערות שוליים

↑  הצבע "ורוד כוכב" מגיע במכשירים המשווקים בטאיוואן בלבד.
↑  הוכרזה: Snapdragon 835 – מערכת על שבב חסכונית בתהליך ייצור 10 ננומטר, באתר גאדג'טי.
↑  IP הן ר"ת של International Protection והתקן מוגדר בידי ה-IEC, ועדת התקינה האלקטרוטכנית הבינלאומית.
↑  מכשירי Samsung Galaxy Note 8 החלו לקבל עדכון לאנדרואיד 8.0, באתר גאדג'טי.
עינת שרוף

| --- | --- |
עינת שרוף
 לידה:  19 בדצמבר 1962 (בת 61) ישראל חצב, ישראל
 שם לידה:  ענת חלפון
 מוקד פעילות:  ישראל 
 סוגה:  זמר עברי, אתני, ים-תיכוני
 שפה מועדפת:  עברית 
 בן זוג:  תמיר הרפז
 מספר צאצאים:  2 
 www.einatsarouf.co.il
 פרופיל ב-IMDb
 
עינת שָׂרוּף (נולדה ב-19 בדצמבר 1962 בשם ענת חלפון) היא זמרת, מנחת טלוויזיה ושחקנית ישראלית.
ביוגרפיה

גדלה והתחנכה במושב חצב, להורים יוצאי טריפולי, לוב. בתו של בן ציון חלפון, לשעבר חבר הכנסת וסגן שר החקלאות. שירתה כפקידה פלוגתית בחטיבת הצנחנים.
שרוף למדה שירה ומוזיקה בבית הספר הגבוה למוזיקה "רימון". התפרסמה בעיקר בביצועיה לשירים של תלמה אליגון. הרחיבה את תחום השירה בציבור גם לשירים עדכניים ושירים ים תיכוניים. כמו כן היא מופיעה בערבי שירה בציבור באירופה ובארצות הברית ושרה גם שירים בלועזית. ערבי השירה בציבור שלה הם ייחודיים ברבגוניותם והיא נחשבת היום למובילה בתחום זה בישראל. בשנת 2004 יצא הדיסק הראשון שלה "שרים עם עינת שרוף" וזכה באות "תקליט פלטינום" עם יותר מ-50,000 עותקים. ב-2007 השתתפה בתוכניות "הכספת", בתור אורחת, ו"בנות", התוכנית בה הנחתה.
בשנת 2012 הגישה שרוף עם המנחה אלירז שדה את התוכנית היומית "כוכב בצהריים". התוכנית ליוותה את תוכנית המציאות "כוכב נולד" ושודרה בערוץ 24, ובמקביל בתחנות הרדיו רדיו תל אביב ורדיו חיפה. בהמשך הנחתה לצידו של שדה את תוכנית הספיישל "כוכב נולד 10 – גלגל הצלה" בערוץ 24.
בשנת 2013 החלה להגיש בערוץ 24 את התוכנית "ים של אהבה".
בשנת 2015 היא לוהקה למופע החנוכה "הופ! מותק של פסטיבל".
בשנת 2016 הופיעה בסרט "ישמח חתני" בתפקיד מרגלית, אחת ממנהיגות "מרד הנשים" שבסרט. באותה שנה גילמה את מגדת העתידות מג'דרה שרוף בסדרה "או בוי", תפקיד אותו גילמה גם בסדרה "גיבור אמיתי".
בשנת 2017 שיחקה בסרט "ואז היא הגיעה". באותה שנה שיחקה גם בסדרה הקומית "ויקי ואני" בערוץ עשר.
בשנת 2018 השתתפה בתוכנית "גולסטאריות" בערוץ 3 בהוט. בנוסף שיחקה בעונה השנייה של סדרת המתח כפולים בתפקיד השרה מלי מרום.
בשנת 2020 השתתפה בתוכנית המציאות "הזמר במסכה", בתור המלפפון החמוץ.
בשנת 2021 שיחקה בסדרה "ישמח חתני". באותה שנה השתתפה גם בסרט "אל תחכי לי", המתרחש בשכונת פרדס כץ בשנות ה-90, בתפקיד אימו של הגיבור הראשי, מתן אייזנברג, שאותו גילם עומר חזן.
חיים אישיים

שרוף מתגוררת בתל אביב עם בן זוגה, המוזיקאי תמיר הרפז. היא אם לשתיים מנישואיה הראשונים.
שרוף היא ציירת חובבת, המתמקדת בצבעי גואש וקולאז'ים. בשנת 2019 הוצגה תערוכה מעבודותיה במסגרת פרויקט "במה לאמן".
הערות שוליים

↑  הזמר במסכה, ‏עלה לה: עינת שרוף היא המפורסמת בתחפושת מלפפון חמוץ, באתר ‏מאקו‏, 9 בנובמבר 2020
↑  אילנה שטוטלנד, ‏עינת שרוף: "כשבישרו לי על הגידול הסרטני בשד הייתי בטוחה שזה הסוף", באתר מעריב אונליין, 30 ביוני 2019
| --- | --- |
בקרת זהויות :  NLI: 987007299960405171  ISNI: 0000 0000 8484 3910  LCCN: n2009077978  MusicBrainz: 57559e94-d0a9-4eee-be4b-2aaa213237ec  VIAF: 121339193   WorldCat (עם VIAF): 121339193
עודד לוטן

| --- | --- |

עודד לוטן (שמאל) בעת צילומי הסדרה "פמת"א", 2017
 לידה:  10 בינואר 1975 (בן 49) ישראל
 מדינה:  ישראל 
 עיסוק:  במאי, יוצר, עורך וידאו
 פרופיל ב-IMDb
 
עודד לוטן (נולד ב-10 בינואר 1975) הוא יוצר, במאי, ועורך וידאו ישראלי עצמאי, אשר היה מעורב בסדרות וסרטי עלילה, דוקו וריאליטי.
ביוגרפיה

לוטן נולד בשנת 1975 בתל אביב. בשנת 2000 סיים בהצטיינות את לימודיו בבית הספר סם שפיגל לקולנוע ולטלוויזיה בירושלים.
עם סיום לימודיו, החל לעבוד כבמאי פרסומות, בטרם המשיך בלימודי קולנוע ושפה בברלין שבגרמניה, שם התגורר עד 2006.
עם שובו לישראל החל לביים ולערוך סרטים דוקומנטריים ועלילתיים וסדרות דרמה ומקור עבור גופי שידור מובילים, בהם, ערוץ 2, "Yes הטלוויזיה בלוויין", "HOT", ערוץ 10, "רשת 13" ו"כאן 11", עבורם יצר וביים את הסדרות המצליחות  "עד החתונה", "בלו נטלי", "אנחנו על המפית", "פמת"א", "מלכת היופי של ירושלים".
פילמוגרפיה > יוצר

פמת"א (2018-2020)
ירח שחור (2019)
פילמוגרפיה > במאי

בעקבות החתיכה החסרה, 2007
מסכים, 2007
עד החתונה (עונות 1 ו־־2), 2008-2010
פעם בחיים, 2009
ראש גדול (עונות 4 ו־5), 2008-2010
בלו נטלי (עונות 1 ו־־2), 2010-2011
חצויה - הדבר האמיתי, 2011
כוח סבתות, 2014
החממה (עונה 3), 2015
המאמנים,
המדרשה (עונה 2), 2017
אנחנו על המפית, 2017
פמת״א, 2018
יומני היקר, 2020
מקיף מילאנו, 2021
העתיד כבר כאן, 2021
פמת"א עונה 2, 2021
מלכת היופי של ירושלים עונה 2, 2022
פרסים וציונים לשבח

פרס ראש עיריית ירושלים לבוגר מצטיין (בית ספר לקולנוע ע"ש סם שפיגל בירושלים), 2000
סמל טג'יקיסטן

| --- | --- |

 פרטים
 המחזיק בסמל:  טג'יקיסטן 
 תאריך אימוץ:  28 בדצמבר 1993 
 
סמל טג'יקיסטן הוא גרסה מותאמת של הסמל המקורי של הרפובליקה הסובייטית הסוציאליסטית הטג'יקית, בו נעשה שימוש עד התפרקות ברית המועצות ב-1991. כמו סמלן של רפובליקות פוסט-סובייטיות אחרות, גם הסמל הנוכחי משמר כמה ממרכיבי הסמל הסובייטי.
במרכז הסמל נמצא אותו הכתר שמופיע בדגל טג'יקיסטן. הכתר מתייחס למילה הפרסית "טאג'", שמשמעותה כתר, ממנה נגזר שמו של העם הטג'יקי, על פי אחת ההשערות.
בבסיס הסמל מופיעים ספר פתוח וכן הרי פמיר, המהווים חלק נרחב משטחה של הרפובליקה.
מסביב מופיעים ענפי כותנה בצד אחד וחיטה בצד השני, כמו גם סרט עם הצבעים הלאומיים - אדום, לבן וירוק.
סלאמיברסרי (2006)

| סלאמיברסרי (2006)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: Total Nonstop Action Wrestling
תאריך: 18 ביוני 2006
עיר: אורלנדו, פלורידה
אולם: אימפקט זון
מספר צופים: 900
סיסמה פרסומית: This is the One
סדרת אירועי שלם וצפה של TNA
| סקריפייס | סלאמיברסרי (2006) | ויקטורי רוד |
סדרת אירועי סלאמיברסרי
| 2005 | סלאמיברסרי (2006) | 2007 |
סלאמיברסרי (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-18 ביוני 2006, באולם האימפקט זון שבאורלנדו, פלורידה. האירוע היה האירוע השני בסדרת אירועי סלאמיברסרי. באוקטובר 2017, עם השקת פלטפורמת ה-Impact Plus, האירוע התווסף לספריית תוכני ה-VOD של הארגון.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ף ג'ארט ניצח את כריסטיאן קייג', אביס, רון קילינגס וסטינג בקרב מלך ההר וזכה באליפות העולם במשקל כבד של NWA.
תוצאות

| מס' | תוצאות | התניות | זמן |
| --- | --- | --- | --- |
| P1 | קבוצת קנדה (אריק יאנג ו-A-1) ניצחה את הנטורלס (אנדי דאגלס וצ'ייס סטיבנס) | קרב זוגות | 02:11 |
| 2 | Team 3D (בראדר ריי ובראדר דיבון) ניצחו את הג'יימס גאנג (B.G. ג'יימס וקיפ ג'יימס) | קרב בינגו הול | 10:19 |
| 3 | ריינו ניצח את קבוצת קנדה (בובי רוד והמאמן ד'אמור) | קרב האנדיקאפ 2 נגד 1 | 11:00 |
| 4 | סנסיי ניצח את סנג'יי דאט, אלכס שלי, שארק בוי, פיטי וויליאמס וג'יי לית'ל | קרב הדחות משושה | 19:29 |
| 5 | קווין נאש (עם אלכס שלי) ניצח את כריס סייבן | קרב יחידים | 08:20 |
| 6 | AJ סטיילס וכריסטופר דניאלס ניצחו את America's Most Wanted (כריס האריס וג'יימס סטורם) (א) (עם גייל קים) | קרב זוגות על אליפות הזוגות העולמית של NWA | 17:44 |
| 7 | סמואה ג'ו ניצח את סקוט סטיינר | קרב יחידים | 13:04 |
| 8 | ג'ף ג'ארט ניצח את כריסטיאן קייג' (א), אביס (עם ג'יימס מיטשל), רון קילינגס וסטינג | קרב מלך ההר על אליפות העולם במשקל כבד של NWA | 23:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > קרב הדחות משושה

| מספר הדחה | מתאבק | הודח על ידי | שיטת ההדחה | זמן |
| --- | --- | --- | --- | --- |
| 1 | שארק בוי | סנג'יי דאט | הצמדה | 10:34 |
| 2 | אלכס שלי | ג'יי לית'ל | הצמדה | 12:22 |
| 3 | ג'יי לית'ל | פיטי וויליאמס | הצמדה | 14:32 |
| 4 | פיטי וויליאמס | סנסיי | הצמדה | 17:04 |
| 5 | סנג'יי דאט | סנסיי | הצמדה | 19:29 |
| זוכה | סנסיי | — | — | 19:29 |
תוצאות > קרב מלך ההר

| מספר | מתאבק | מתאבק שאותו הצמיד או הכניע | שיטה |
| --- | --- | --- | --- |
| 1 | רון קילינגס | ג'ף ג'ארט | הוצמד לאחר דרופקיק |
| 2 | כריסטיאן קייג' | אביס | הוצמד לאחר סקולבוי |
| 3 | ג'ף ג'ארט | רון קילינגס | הוצמד לאחר מהלך הסטרוק על מעקה המתכת |
| 4 | אביס | ג'ף ג'ארט | הוצמד לאחר מהלך הבלאק הול סלאם |
| 5 | סטינג | ג'ף ג'ארט | הוצמד לאחר מהלך הסקורפיון דת' דרופ ולאחר מכן ביצע ספירת שלוש בעזרת ידו של השופט חסר ההכרה |
| זוכה | ג'ף ג'ארט | — | טיפס על הסולם והסיר מוו התלייה את אליפות העולם במשקל כבד של NWA כדי לנצח |
הערות שוליים

1 2 3 4 5 6 7 8  תוצאות אירועי סלאמיברסרי
עונת 2009/2010 בליגה האדריאטית

| --- | --- |

 תאריך התחלה:  10 באוקטובר 2009
 תאריך סיום:  25 באפריל 2010
 מספר משתתפות:  14
 מארחת:  פיינל פור - זאגרב ארנה, בלגרד
 זוכה:  סרביה פרטיזן בלגרד
 מספר משחקים:  182
 השחקן המצטיין:  ארצות הברית צ'סטר מסון, שירוקי
 מלך הסלים:  קרואטיה אנדריאה ז'יז'יץ', ז'לזניק  17.96 למשחק
 מלך הריבאונדים:  ארצות הברית צ'סטר מסון, שירוקי  8.08 למשחק
 מלך האסיסטים:  בוסניה והרצגובינה פליקס קויאדינוביץ', בוסנה  5.81 למשחק
 → 2008/20092010/2011 ←
 
עונת 2009/2010 בליגה האדריאטית הייתה העונה התשיעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 5 קבוצות, מונטנגרו - קבוצה בודדת.
המשחק הראשון התקיים ב-10 באוקטובר 2009 ותחרות הסתיימה ב-25 באפריל 2010. בתחרות השתתפו 14 קבוצות.
התחרות כללה העונה הסדירה (26 סיבובים) ושלב הפיינל פור.
העונה הסתיימה בניצחון של פרטיזן בלגרד מסרביה, בפעם הרביעית (ברצף) בתולדות המועדון.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | קרואטיה ציבונה | 26 | 20 | 6 | 2038 | 1802 | 236 | 46 |
| 2 | סרביה פרטיזן בלגרד | 26 | 20 | 6 | 2021 | 1842 | 179 | 46 |
| 3 | סרביה המופארם | 26 | 17 | 9 | 2059 | 1912 | 147 | 43 |
| 4 | סלובניה יוניון אולימפיה | 26 | 15 | 11 | 2004 | 1875 | 129 | 41 |
| 5 | מונטנגרו בודוצ'נוסט | 26 | 15 | 11 | 1964 | 1876 | 88 | 41 |
| 6 | קרואטיה זאגרב | 26 | 14 | 12 | 2054 | 2076 | 22- | 40 |
| 7 | קרואטיה צדביטה זאגרב | 26 | 13 | 13 | 2037 | 2097 | 60- | 39 |
| 8 | קרואטיה זאדאר | 26 | 13 | 13 | 2118 | 1960 | 158 | 39 |
| 9 | סרביה הכוכב האדום בלגרד | 26 | 11 | 15 | 2069 | 2012 | 57 | 37 |
| 10 | בוסניה והרצגובינה שירוקי | 26 | 11 | 15 | 1949 | 2013 | 64- | 37 |
| 11 | סרביה רדניצ'קי קרגוייבץ | 26 | 11 | 15 | 1826 | 2008 | 182- | 37 |
| 12 | סרביה ז'לזניק | 26 | 10 | 16 | 1965 | 2055 | 90- | 36 |
| 13 | בוסניה והרצגובינה בוסנה | 26 | 6 | 20 | 1778 | 2053 | 275- | 32 |
| 14 | סלובניה הליוס | 26 | 6 | 20 | 1756 | 2057 | 301- | 32 |
↑  לא השתתפה בליגה בעונת 2010/2011
פיינל פור

המשחקים נערכו בזאגרב ארנה, בלגרד
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | 23 באפריל | 23 באפריל |  |  |  |  |
|  |  קרואטיה ציבונה | 78 |   |  |  |  |
|  |  סלובניה יוניון אולימפיה | 73 |   |  |  |  |
|  |  |  |   |  |  |  |
|  |  |  |   |  | 25 באפריל | 25 באפריל |
|  |  |  |   |  |  קרואטיה ציבונה | 74 |
|  |  |  |   |   |  סרביה פרטיזן בלגרד | 75 |
|  |  |  |   |   |  |  |
|  | 23 באפריל | 23 באפריל |   |   |  |  |
|  |  סרביה פרטיזן בלגרד | 72 |   |   |  |  |
|  |   סרביה המופארם | 67 |   |   |  |  |
סמל טביליסי

| --- | --- |

 פרטים
 המחזיק בסמל:  טביליסי 
 תאריך אימוץ:  8 ביוני 2005 
 
חותם העיר טביליסי
סמל טביליסי עוצב בשנות ה-80 המאוחרות ואושר באופן רשמי כחותם הרשמי של העיר ב-8 ביוני 2005.
מקורו של הסמל הוא שלט אצולה גאורגי של כתובת באלפבית הגאורגי המודרני נקרא "מחדרולי" ("כתב האבירים"), "თბილისი" (תבּיליסי) כאשר האות "თ" גדולה מעוצבת כבז ופסיון הממחיש את האגדה על טביליסי.
עיסא אל-עידוני

עיסא בילאל אל-עידוני (בערבית: عيسى بلال العيدوني, בתעתיק מדויק: עיסא בלאל אלעידוני; נולד ב-13 בדצמבר 1996 במונפרמיי שבצרפת) הוא כדורגלן תוניסאי המשחק בעמדת הקשר בקבוצת אוניון ברלין מהבונדסליגה ובנבחרת תוניסיה.